ຍານ Discovery ຖືກນຳມາສະແດງ ທີ່ຫໍພິພິດທະພັນ ເຂດວໍຊິງຕັນ (ເບິ່ງສະໄລດ໌ກັບວີດີໂອ)
ຍານ​ອະວະກາດ​ໄປກັບ Discovery ທີ່​ປົດ​ກະສຽນ​ປະຕິບັດ​ງານ​ແລ້ວ ໄດ້​ຖືກ​ນໍາ​ມາສະ​ແດງ​​ເປັນ​ການ​ຖາວອນ​ທີ່​ຫໍພິພິດທະພັນ​ການບິນ ​ເຂດວໍຊິງຕັນ
ຍານອະວະກາດໄປກັບ Discovery ຂອງສະຫະລັດ ທີ່ປົດກະສຽນປະຕິ ບັດງານແລ້ວ ໄດ້ຖືກນໍາມາລົງທີ່ສະໜາມບິນນາໆຊາດ Dulles Inter-national Airport ໃນເຂດພາກ ເໜືອຂອງລັດເວີຈີເນຍ ທີ່ຈະຖືກນໍາໄປຕັ້ງສະແດງເປັນການຖາວອນທີ່ຫໍພິພິດທະພັນການ ບິນໃນຂົງເຂດນະຄອນ ຫຼວງວໍຊິງຕັນ ຍານອະວະກາດ ທີ່ມີອາຍຸ 28 ປີລຳດັ່ງກ່າວ ໄດ້ອອກເດີນທາງຈາກສູນກາງຄວບຄຸມອະ ວະກາດເຄນເນດີ້ ລັດຟລໍຣິດາ ເມື່ອວັນອັງຄານວານນີ້ໂດຍໄດ້ຕິດຕັ້ງຢອງໃສ່ເທິງຫລັງເຮືອ ບິນໄອພົ່ນໂບອິ້ງ 747 ທີ່ອອກແບບພິເສດເພື່ອຕິດຕັ້ງຍານອະວະກາດປະເພດນີ້ຂອງອົງ ການອະວະກາດສະ ຫະລັດ ຫລື NASA ນັ້ນ ຍານອະວະກາດໄປກັບ Discovery ໄດ້ບິນຜ່ານສະຖານສໍາຄັນໆຂອງຂົງເຂດວໍຊິງຕັນ ກ່ອນຈະລົງຈອດທີ່ສະໜາມບິນ Dulles ຊຶ່ງໂຮມທັງບິນຜ່ານ ສະໜາມຫລວງແຫ່ງຊາດ ທີ່ພວກຝຸງຊົນໄດ້ພາກັນເຕົ້າໂຮມກັນຊົມຫລືຖ່າຍຮູບຍານດັ່ງກ່າວຂະນະທີ່ບິນເວີ່ນຢູ່ເທິງ ຟ້ານັ້ນ ຈາກສະໜາມບິນນາໆຊາດ Dulles ຍານ Discovery ຈະຖືກນໍາໄປຕັ້ງ ສະແດງຢູ່ໃກ້ສູນ Udvar-Hazy ອັນເປັນພາກສ່ວນນຶ່ງຂອງຫໍພິພິດທະພັນອະວະກາດແລະການບິນແຫ່ງ ຊາດ Smithsonian ນັ້ນ ຖ້ຽວບິນຂຶ້ນສູ່ອະວະກາດຖ້ຽວສຸດທ້າຍຂອງຍານ Discovery ນີ້ແມ່ນເມື່ອ ນຶ່ງປີກວ່າໆ ຜ່ານມາ ທີ່ບິນທະຍານຂຶ້ນຈາກສູນກາງອະວະກາດເຄນເນດີ້ ອົງການ ນາຊາ ໄດ້ປົດກະສຽນພວກຍານອະວະກາດໄປກັບເມື່ອປີຜ່ານມາ ເພື່ອເພັ່ງເລັງ ໃສ່ ການພັດທະນາຍານອະວະກາດລຸ້ນໃໝ່ທັນສະໄໝ ທີ່ສາ ມາດເດີນທາງໄປໄກກວ່າວົງ ໂຄຈອນອ້ອມໂລກນັ້ນ ເມື່ອວັນທີ່ 19 ເດືອນເມສານີ້ ຍານ Discovery ຈະຖືກນໍາອອກສະແດງ ອັນເປັນພາກສ່ວນ ການສະສົມ ຂອງສູນກາງ Udvar-Hazy ຕັ້ງຢູ່ບໍ່ໄກ ນອກເຂດນະຄອນຫລວງວໍຊິງຕັນ ບັນດາອະດີດຜູ້ໂດຍສານທີ່ມີຊື່ສຽງບາງຄົນຂອງຍານ Discovery ນີ້ ກໍຈະເຂົ້າຮ່ວມໃນ ພິທີ ທີ່ໂຮມທັງນັກບິນອະວະກາດ John Glen ຊຶ່ງເປັນນັກບິນອະວະກາດຄົນທໍາອິດທີ່ບິນ ໂຄຈອນອ້ອມໂລກໃນປີ 1962 ແລະທ່ານໄດ້ກັບຄືນໄປທ່ອງອະວະກາດ ອີກກັບຍານ